તા. 5 માર્ચ 2018, સોમવાર વાપી નજીકના ચણોદગામે રહેતી પરિણીતાએ આજે કંપનીમાં પતિને મોકલેલું ટિફીન પતિએ પરત મોકલી આપતા માઠું લગાડી ઘરમાં જ પંખા સાથે ફાસો ખાઇ લીધો હતો. વાપી નજીકના ચણોદ ગામે મણીનગરમાં કામેશ્વર રામેશ્વર યાદવ પરિવાર સાથે રહે છે. આજરોજ કામેશ્વર રાબેતા મુજબ નોકરી પર ગયો હતો. પત્ની રાજપતદેવી (ઉ.વ.૪૩)એ મોટા પુત્રને કંપનીમાં ટિફીન આપવા મોકલ્યો હતો. જોકે, કામેશ્વરને જમવાની ઈચ્છા નહીં હોવાથી પુત્ર સાથે ટિફીન પરત મોકલી આપ્યું હતું. જેના થોડા સમય બાદ રાજપતદેવીએ ઘરમાં જ પંખા સાથે ગળે ફાસો ખાઈ આપઘાત કરી લેતા ચકચાર મચી હતી. પુત્રએ માતાની લાશ જોતા જ પિતાને જાણ કરી હતી. ડુંગરા પોલીસે લાશનો કબજો લઈ પોસ્ટમોર્ટમમાં મોકલી અકસ્માતે મોતનો ગુનો દાખલ કર્યો હતો. પતિએ ટિફીન પરત મોકલતા માઠું લગાડી આ પગલું ભર્યું હોવાનું જાણવા મળી રહ્યું છે. વાપી છરવાડાની યુવતિનો ભેદી સંજોગોમાં આપઘાત વાપી,સોમવાર વાપીના છરવાડા ગામે રમઝાનવાડીમાં રહેતા પ્રેમકુમાર રાયની ૨૧ વર્ષીય પુત્રી જયોતિએ ગઈકાલે સાંજે ઘરમાં રહસ્યમય સંજોગોમાં આપઘાત કર્યો હતો. ડુંગરા પોલીસે ગુનો દાખલ કરી તપાસ આદરી છે. યુવતીએ કયા કારણોસર આપઘાત કર્યો તે અંગે કોઈ વિગત બહાર આવી ના નથી.